b'\n_START_ARTICLE_\nInternationale Socialister\n_START_SECTION_\nHistorie\n_START_PARAGRAPH_\nInternationale Socialister blev i 1984 oprettet af en udbrydergruppe fra Venstresocialisterne. Organisationen er en del af bev\xc3\xa6gelsen International Socialist Tendency, som er ledet af det britiske parti Socialist Workers Party._NEWLINE_16. marts 1992 blev Internationale Socialisters kontor i K\xc3\xb8benhavn raseret af en bombe, og et medlem dr\xc3\xa6bt i det seneste politiske attentat i nyere tid, jf. S\xc3\xb8ller\xc3\xb8dgadebomben. Sagen er aldrig opklaret. Ud af flere opstillede teorier, regnes et h\xc3\xb8jreradikalt attentat i dag som den mest plausible._NEWLINE_Ved organisationens kongres i marts 2006 besluttede Internationale Socialister kollektivt at tilslutte sig Enhedslisten. I januar 2015 meldte IS sig igen kollektivt ud af Enhedslisten. Denne beslutning var en reaktion p\xc3\xa5 en frustration i IS, som ikke l\xc3\xa6ngere troede p\xc3\xa5 Enhedslistens politik, idet man mente at partiet burde have v\xc3\xa6ltet regeringen, blandt andet baseret p\xc3\xa5 sp\xc3\xb8rgsm\xc3\xa5let om dagpenge.\n_START_SECTION_\nIS i dag\n_START_PARAGRAPH_\nEfter bruddet med Enhedslisten kan medlemmer af IS, som er aktive i fagbev\xc3\xa6gelsen eller bor i mindre byer, dog stadig v\xc3\xa6re medlem af Enhedslisten, ligesom IS opfordrer medlemmerne og sympatis\xc3\xb8rer til at stemme p\xc3\xa5 Enhedslisten ved Folketingsvalg._NEWLINE_Internationale Socialister udgiver m\xc3\xa5nedsavisen Socialistisk Arbejderavis.'